Hallo Daar! - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Hennie baie dankie vir jou handige terugvoer. Ek het die agtergrond geraas verwyder deur die foto na portret te verander nou voel die foto sommer beter.
Rona, jy het hierdie muisvoël besonder goed gefotografeer met skerp fokus en uitstekende, realistiese kleure. Die ogie wys goed met 'n welkome blinkertjie daarin. Die afsny van sy stert is aanvaarbaar en plaas meer klem op die kop en bors. Die agtergrond is bietjie besig en veral die helder dele daarin (die blou lug) trek redelik sterk aandag. Daaraan kon jy egter niks doen nie, maar onthou, agtergrond is baie belangrik in fotografie. Alles in ag genome: 'n baie mooi en suksesvolle foto!